Elisabet

Elisabèt inggih punika tokoh Alkitab wonten ing Prajanjian Anyar.Adji A. Sutama., Yesus Tidak Bangkit?, Yogyakarta: Kanisius, 2008 Elisabet inggih punika garwa saking satunggaling Imam ingkang nama Zakharia. Kekalihipun inggih punika keturunan HarunLukas 1:5 Dumunung wonten ing sawijining kutha ing wewengkon Yudea.Maria Setiawati., Seri Orang Kudus 24 SANTO YOHANES PEMBAPTIS, Yogyakarta: Kanisius, 2005 Dangu wonten ing palakrama punika kekalihipun boten dipunparingi putra, amargi Elisabet mandhul lan kekalihipun sampun sami sepuh.Lukas 1:7 Nanging saking kersaning Gusti piyambakipun pikantuk satunggaling putra nalika sampun sepuh. Bab punika kadadosan sasampunipun malaékat Gabriel ngatingalaken dhiri dhumateng Zakharia nalika nindakaken wonten ing Bait Suci lan ngendika dhumateng piyambakipun: "Ampun ajrih, hai Zakharia, sebab dongamu sampun dipunkersakaken lan Elisabet, garwamu, badhé miyosaken satunggaling putra kakung tumrapmu lan kedah dipunsukani nama Yohanes." Lukas 1:13 Samangké putranipun dipunkenal minagka Yohanes Pembaptis, tokoh ingkang wigati sanget kagayut kaliyan karya Allah wonten ing dhiri Yesus Kristus. Yohanes Pembaptis minangka kanca raketipun Yesus, lan piyambakipun ingkang lajeng mbaptis Yesus. Cariyos babagan Elisabet ingkang ngemu Yohanes Pembaptis punika wonten ing salabeting Injil Lukas.
 Kunjungan Maria 
Elisabet piyambak minangka sanak sadhérék saking Maria ibu saking Yesus Kristus;Michael Baigent., The Messsianic LegacyUfuk Publishing House.Lukas 1:36 kemungkinan inggih punika sadhérék ponakan. Maria mangertosi manawi Elisabet ngandhut, amargi dipunparingi pirsa déning malaékat Gabriel nalika ngabaraken bilih Maria piyambak badhé ngandhut déning Roh Kudus. Déné Elisabet wiwit ngandhut sadangunipun 5 wulan boten katingal sanget.Lukas 1:24 Maria ngunjungi Elisabet, nalika kandhungan Elisabet sampun ngancik umur 6 wulan. Jarak dalem ingkang lumayan tebih. Maria dumunung ing Nazaret, Galilea, lan tindak dhateng dalemipun Elisabet ing Yudea.

Prastawa kunjungan Maria dhateng Elisabet punika ingkang kathah dipunmaknani wonten ing pagesangan iman tiyang Kristen lan Katolik. Amargi nalika Maria tindak dhateng dalemipun Elisabet, Yohanes ingkang wekdal punika taksih wonten ing kandhungan Elisabeth nglonjak kasenengen. Lan wonten ing bab punika dipuntegesaken amargi Yohanes sampun mangertosi rawuhipun Yesus ingkang wonten ing kandhunganipun Maria. Yohanes Pembaptis ngrespon karawuhan Yesus ingkang kedah dipunsamektakaken jalan-Nya saperlu makarya wonten ing donya saperlu nylametaken umat manungsa manungsa. Saking punika, Yohanes Pembaptis nyamektakaken pedamelanipun Yesus ingkang dipunwastani Mesias, kanthi ngentasaken tiyang Yahudi ingkang wekdal punika kathah kaliyan kamunafikan lan tebih saking Gusti. Kajawi punika Salam ingkang dipunucapaken déning Elisabet dhateng Maria dados salah satunggaling dhasar Salam Maria wonten ing tradisi Katolik. Bab punika dhedhasar téyori Santo Ambrosius wonten ing Abad IV, Biskop Agung saking Milan, Itali.Inspirasi Batin 2007 Yogyakarta: Kanisius, 2007 Salam Elisabet ingkang dipunucapaken dhateng Maria punika ngayomaken manah Maria, lan bab punika dipuntafsiraken minangka karendhahan manahinng Elisabet, minangka hamba Allah ingkang sampun kapilih.

 Cathetan suku 

 Uga delengen 
 Maria
 Yohanes Pembaptis
 Zakharia (imam)
 Pérangan Alkitab ingkang kagayut: Injil Lukas, Lukas 1.

 Pranala njaba 
 Kamus Alkitab:Elisabet

Kategori:Lair abad kaping 1 SM
Kategori:Pati abad kaping 1
Kategori:Alkitab